**E vremea dulce a cântării**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E vremea dulce a cântării

Motto:

,,Căci iată a trecut iarna;

a încetat ploaia şi s-a dus.

Se arată florile pe câmp,

A venit vremea cântării

Şi se aude glasul turturicii

în câmpiile noastre."

Cântarea Cântărilor

2, 11 - 12. Biblia

E vremea dulce a cântării,

E primăvara-ncoronării

Cu-al său verde sclipitor

Renăscând plăceri şi dor,

Şi-astfel sufletu' întăreşte

Când în jur totul priveşte.

Primăvara, cea cu soare

Forţe-aduce, înnoitoare,

Căci prin soare totu' învie,

Toate cresc spre bucurie,

Dându-şi roadele menite

De Dumnezeu, rânduite.

Pentru om, toate-a creat...

Minuni multe de-admirat,

Ce povestesc prin tăcere

Vestind sfânta mângâiere,

Căci El poartă-n grija Sa

Viaţa,... pentru-a exista!

Flavius Laurian Duverna